**КОМИ РЕСПУБЛИКАЛӦН ОЛАНПАС**

**“Коми Республикаын муниципальнӧй школаӧдз велӧдан да муниципальнӧй общеобразовательнӧй организацияясӧн велӧдан уджтасъяс збыльмӧдӧм вылӧ меставывса сьӧмкудъяслы субвенцияяс арталан методика йылысь” Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося вӧльгым тӧлысь 23 лунӧ

**1 статья.** Пыртны “Коми Республикаын муниципальнӧй школаӧдз велӧдан да муниципальнӧй общеобразовательнӧй организацияясӧн велӧдан уджтасъяс збыльмӧдӧм вылӧ меставывса сьӧмкудъяслы субвенцияяс арталан методика йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2008, 11 №, 630 ст.; 2011, 50 №, 1481 ст.; 2013, 41 №, 798 ст., 2014, 14 №, 241 ст.; 2015, 8 №, 88 ст.) татшӧм вежсьӧмъяс:

Коми Республикаын муниципальнӧй школаӧдз велӧдан да муниципальнӧй общеобразовательнӧй организацияясӧн велӧдан уджтасъяс збыльмӧдӧм вылӧ меставывса сьӧмкудъяслы субвенцияяс арталан методикаын (Оланпас дорӧ содтӧд):

1. 1 юкӧдлӧн 2 пунктса дас нёльӧд абзац гижны тадзи:

“СЗПпд – педагогъяслӧн, кодъяс збыльмӧдӧны школаӧдз велӧдан уджтасъяс, Коми Республикаын і-са муниципальнӧй юкӧнын локтан финансӧвӧй во вылӧ\* тӧлысся шӧркодь удждон значение, кутшӧмӧс урчитӧма Россия Федерацияса Президентӧн индӧм Россия Федерацияса социальнӧя да экономика боксянь сӧвмӧдан торъя мога петкӧдласъясӧдз Коми Республика мутасын воӧдчан мониторинг серти Коми Республикаса Юралысь бердын Комиссиядорса Коми Республикаын социальнӧй политика бурмӧдан пыр уджалысь группалӧн помшуӧмӧн. Школаӧдз велӧдан уджтасъяс збыльмӧдысь педагогъяслӧн тӧлысся шӧркодь удждон значениеӧ пырӧны чина оклад сійӧс содтан помкаяссӧ тӧд вылӧ босьтӧмӧн, компенсация да ышӧдана мынтӧмъяс, кутшӧмъясӧс кутӧны тӧд вылын муниципальнӧй велӧдан организацияяслӧн уджысь мынтысян фондын Коми Республикаын меставывса асвеськӧдлан органъяслӧн нормативнӧй инӧда актъяс серти, кутшӧмъяс урчитӧны муниципальнӧй велӧдан организацияяслӧн педагогъяслы уджысь мынтысян система;”.

2. 2 юкӧдлӧн 2 пунктса дас нёльӧд абзац гижны тадзи:

“СЗПпо – ӧтув велӧдан педагогъяслӧн Коми Республикаын і-са муниципальнӧй юкӧнын локтан финансӧвӧй во вылӧ\* тӧлысся шӧркодь удждон значение, кутшӧмӧс урчитӧма Россия Федерацияса Президентӧн индӧм Россия Федерацияса социальнӧя да экономика боксянь сӧвмӧдан торъя мога петкӧдласъясӧдз Коми Республика мутасын воӧдчан мониторинг серти Коми Республикаса Юралысь бердын Комиссиядорса Коми Республикаын социальнӧй политика бурмӧдан пыр уджалысь группалӧн помшуӧмӧн. Ӧтув велӧдан педагогъяслӧн тӧлысся шӧркодь удждон значениеӧ пырӧны чина оклад сійӧс содтан помкаяссӧ тӧд вылӧ босьтӧмӧн, компенсация мынтӧмъяс (педагогъяслы, кодъяс участвуйтӧны ӧтувъя канму экзамен да (либӧ) подув канму экзамен нуӧдӧмын, ӧтувъя канму экзамен да (либӧ) подув канму экзамен дасьтӧм да нуӧдӧм серти уджысь компенсация пыртӧмӧн), ышӧдана мынтӧмъяс, кутшӧмъясӧс кутӧны тӧд вылын муниципальнӧй велӧдан организацияяслӧн уджысь мынтысян фондын Коми Республикаын меставывса асвеськӧдлан органъяслӧн нормативнӧй инӧда актъяс серти, кутшӧмъяс урчитӧны муниципальнӧй велӧдан организацияяслӧн педагогъяслы уджысь мынтысян система;”.

**2 статья.** Тайӧ Оланпасыс вынсялӧ 2017 вося тӧвшӧр тӧлысь 1 лунсянь.

Коми Республикаса Юралысь С.А. Гапликов

Сыктывкар

2016 вося ӧшым тӧлысь 5 лун

131-РЗ №